জানতে চাইলে এসিডির প্রোগ্রাম অফিসার হাফিজ উদ্দিন পিন্টু বাংলানিউজকে বলেন, অনলাইনে এই তিনটি ভাগের মধ্যে বর্তমানে ‘সাইবারবুলিং’ বেশি করা হয়। সবসময় ক্ষতিগ্রস্ত শিশুর বন্ধু বা পরিচিত লোকরাই এই ঘটনা ঘটায়, তা নয়। অন্যান্য বলপূর্বক আক্রমণের মতো সাইবারবুলিংয়ের ক্ষেত্রেও শিশুদের কূট মন্তব্য, মানসিকভাবে হেনস্থা করা হয়, মানহানি বা লজ্জা দেওয়া হয় এবং শেষ পর্যন্ত তাকে সমাজচ্যুত করার পদক্ষেপ গ্রহণ করতে দেখা যায়। সাইবার বুলিংয়ের ক্রমবর্ধমান চাপে শিশুর মধ্যে হতাশা, লেখাপড়ার প্রতি অনীহা থেকে শুরু করে আত্মহত্যার প্রবণতা পর্যন্ত তৈরি হচ্ছে।